Diari Oficial de la Generalitat Valenciana


Sumari del DOGV 8570, del 14-06-2019 (2019/5563)

RESOLUCIÓ de 29 de maig de 2019, de la Direcció General de LABORA Servei Valencià d'Ocupació i Formació, per la qual es convoca per a la seua constitució una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent, i s'aproven les bases del procediment de selecció i nomenament per a la realització d'accions formatives en les quals participe el Servei Valencià d'Ocupació i Formació, per a les famílies professionals Informàtica i Comunicacions, Transport i Manteniment de Vehicles, i Vidre i Ceràmica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8570

Data del DOGV
:   14-06-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/5563


Data del document
:   29-05-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 29 de maig de 2019, de la Direcció General de LABORA Servei Valencià d'Ocupació i Formació, per la qual es convoca per a la seua constitució una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent, i s'aproven les bases del procediment de selecció i nomenament per a la realització d'accions formatives en les quals participe el Servei Valencià d'Ocupació i Formació, per a les famílies professionals Informàtica i Comunicacions, Transport i Manteniment de Vehicles, i Vidre i Ceràmica. [2019/5563]  
Atesa la necessitat d'executar les accions de formació professional per a l'ocupació programades amb caràcter pluriennal per LABORA Servei Valencià d'Ocupació i Formació, és necessari proveir temporalment llocs de treball de l'administració de la Generalitat, adscrits a LABORA Servei Valencià d'Ocupació i Formació, de personal expert docent de caràcter temporal.  
El Decret de 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el Servei Valencià d'Ocupació i Formació (DOGV 8227, 05.02.2018), disposa en el seu article 1, que aquesta té per objecte regular la borsa d'ocupació temporal de personal expert docent de caràcter temporal adscrit a LABORA Servei Valencià d'Ocupació i Formació.  
La lletra b) de l'apartat 1 de l'article 5 del citat Decret en relació amb la seua disposició final segona, estableix que correspon convocar els procediments per a la incorporació a la borsa de personal expert docent, a la Direcció General de LABORA Servei Valencià d'Ocupació i Formació, a proposta de la direcció general competent en matèria de Formació Professional per a l'Ocupació, mitjançant resolució.  
  
Per part seua, les lletres a) i b) de l'apartat 2 del precepte adés citat, assenyalen que són funcions de l'òrgan de selecció, entre altres, comprovar el compliment dels requisits que s'establisquen en cada convocatòria per a ser personal formador, així com valorar els mèrits aportats d'acord amb el barem establit en les respectives convocatòries.  
  
En virtut d'això i fen ús de les facultats que en matèria de formació professional, té conferides la Direcció General de LABORA Servei Valencià d'Ocupació i Formació, i de conformitat amb el que s'estableix en la lletra f) de l'apartat 1 de l'article 14 del Decret 194/2013, de 20 de desembre, del Consell, pel qual s'aprova el Reglament d'Organització i Règim Jurídic del Servei Valencià d'Ocupació i Formació, conforme el Consell Valencià de Formació Professional, resolc:  
  
Primer. Convocatòria de la borsa d'ocupació temporal  
1. Convocar la constitució de la borsa d'ocupació temporal per al nomenament de personal funcionari interí del subgrup A2 o del grup B, personal expert docent de caràcter temporal de la Generalitat, adscrit a LABORA Servei Valencià d'Ocupació i Formació, a fi que, quan les necessitats del servei ho requerisquen, amb motiu de l'execució de les accions formatives programades, puguen proveir-se provisionalment llocs de treball classificats per a la seua provisió per aquest personal, de conformitat amb el que s'estableix el Decret 220/2017, de 29 de desembre, del Consell, adés citat, regulador de l'expressada matèria.  
  
2. La borsa que es convoca ho serà per a la provisió temporal de llocs d'experts docents en l'àmbit de les famílies professionals: Informàtica i Comunicacions, Transport i Manteniment de Vehicles i Vidre i Ceràmica, per a les àrees professionals i especialitats que es detallen en l'Annex I de la present resolució, sempre que aquestes es troben d'alta en el Catàleg d'Especialitats publicat pel Servei Públic d'Ocupació Estatal (SEPE), i per a la seua impartició bé en la modalitat presencial o bé en la modalitat de teleformació.  
  
Segon. Requisits per a la incorporació en la borsa  
1. Per a formar part de la borsa es requereix reunir els requisits de caràcter general i específic establits en l'article 7 del Decret 220/2017, de 29 de desembre, del Consell, adés citat, i els exigits en els respectius reials decrets, pels quals es regeixen cadascun dels Certificats de Professionalitat i mòduls formatius que els componen, tal com s'assenyala en l'annex I de la present convocatòria, així com els determinats pel Reial decret 34/2008 de 18 de gener, pel qual es regulen, i l'Ordre ESS/1897/2013, de 10 d'octubre, que el desenvolupa.  
  
D'acord amb el que es preveu en la Llei 10/2010, de 9 de juliol, d'ordenació i gestió de la funció pública valenciana, no es podrà incorporar a la borsa qui no estiga en possessió de la titulació suficient per a accedir als subgrups A2 o al grup B, així com qualsevol altre requisit amb el qual estiga classificat el lloc de treball.  
2. Els requisits exigits per a cada certificat de professionalitat hauran de complir-se en el moment de presentació de la sol·licitud, en els termes previstos en l'article 9 del Decret 220/2017, de 29 de desembre, del Consell, adés citat, podent ser requerit per a la verificació del manteniment de les condicions tingudes en compte per a la seua inclusió en la borsa, amb caràcter previ al seu nomenament.  
  
Tercer. Barem de mèrits  
Les persones aspirants seran ordenades prenent en consideració la puntuació atorgada d'acord amb els mèrits i valoració que d'ells s'estableix en l'article 11 del Decret 220/2017, de 29 de desembre, del Consell, adés citat.  
A l'efecte de poder ser incorporat a la borsa, la s persones aspirants hauran d'obtindre un mínim de 2 punts, sense que en cap cas puga superar-se la puntuació màxima de 100 punts per la suma dels apartats 1.A. Experiència i 1.B Formació.  
  
Quart. Acreditació dels mèrits  
L'acreditació dels mèrits es realitzarà en els termes establits en els articles 9 i 11 del Decret adés citat.  
  
Cinqué. Sol·licituds d'incorporació a la borsa i procediment de constitució  
1. Les persones aspirants hauran de presentar la sol·licitud d'incorporació a la borsa, el full d'autobaremació i la documentació acreditativa del compliment dels requisits a què es refereix el resolc segon, així com dels mèrits al·legats, en el termini d'un mes, comptats des de l'endemà de la publicació de la present resolució en el Diari Oficial de la Generalitat Valenciana, mitjançant enviament telemàtic a través del formulari disponible en la seu electrònica de la Generalitat Valenciana, situada en la pàgina web http://www.gva.es, o en el web www.labora.gva.es, dirigida a la persona titular de la direcció general amb competències en matèria de formació professional per a l'ocupació.  
  
Així mateix, hauran d'indicar en la seua sol·licitud d'incorporació a la borsa les províncies en les quals estigueren interessats d'obtindre destinació, no admetent-se posteriors canvis o ampliacions de província mentre no s'òbriga termini d'actualització de la borsa.  
Igualment hauran d'especificar per a cada especialitat formativa si sol·liciten la seua incorporació a la borsa en la modalitat presencial, teleformació o ambdues.  
A l'efecte de l'aplicació del límit establit en l'apartat 2 de l'article 13 del Decret 220/2017, consistent en el fet que els aspirants únicament podran ser incorporats a un màxim de deu especialitats completes, quan el nombre de sol·licituds formulades per aquells supere aquesta xifra, l'ordre d'incorporació a cadascuna, fins a aconseguir aquest nombre màxim, vindrà determinat per l'òrgan de selecció, que baremarà les sol·licituds i publicarà els llistats definitius, d'acord amb l'ordre establit en l'annex I de la present convocatòria, de tal forma que es començarà per la família professional de Vidre i Ceràmica i, una vegada publicades les llistes definitives de totes les especialitats contingudes en aquella, es passarà a la següent, procedint-se de la mateixa forma fins a esgotar totes les especialitats convocades per a les famílies de Transport i Manteniment de Vehicles i Informàtica i Comunicacions, per aquest ordre.  
  
Tot això, sense perjudici de les possibles modificacions que, per circumstàncies sobrevingudes puguen produir-se sobre aquest tema per a atendre les necessitats i prioritats que s'assenyalen, a través de la programació anual de les accions formatives corresponents.  
Una vegada que les persones aspirants hagen sigut incorporades a les deu especialitats completes a què es refereix el paràgraf anterior, quedaran automàticament excloses en les següents sol·licituds que es baremen.  
La renúncia a formar part de la borsa, en alguna d'aquelles deu especialitats en les quals hagen sigut incorporades, no suposarà el dret que siguen novament baremats o incorporats a les borses de les especialitats en les quals se'ls haja exclòs per aquesta causa, sense perjudici que es puga formular nova sol·licitud quan es convoque una nova borsa per a aquelles especialitats, o se n'actualitzen mèrits.  
La documentació acreditativa del compliment dels requisits exigits en cada cas, haurà de ser digitalitzada, classificada i ordenada, i s'acompanyarà com a arxius annexos a la sol·licitud, excepte que aquella ja obrara en poder qualsevol l'administració; en aquest cas s'assenyalarà la data, el número d'expedient i l'òrgan davant el qual es va presentar.  
  
2. Els mèrits que no consten i que no s'acrediten de la manera establida en el resolc quart, no es valoraran; les titulacions acadèmiques i els mèrits al·legats hauran de complir-se a la data de finalització del termini de presentació de sol·licituds d'inscripció en borsa.  
3. En tot cas, la presentació de la sol·licitud suposarà l'autorització per a la gestió automatitzada de les dades personals a LABORA Servei Valencià d'Ocupació i Formació, i si escau, la seua cessió a les entitats beneficiàries, als efectes establits en la present resolució.  
  
4. Les persones candidates a incorporar-se a les borses de personal expert docent estaran obligades a comunicar a la Direcció General que ostente competències en matèria de formació professional per a l'ocupació, qualsevol canvi que afecte les dades personals incloses en la seua sol·licitud (adreça, telèfon, correu electrònic), per a la necessària localització i enviament de comunicacions a la persona interessada.  
5. El personal expert docent podrà estar inclòs en la borsa en un màxim de 10 especialitats completes, sempre que complisquen els requisits d'accés a aquestes. A aquest efecte, no es computaran les especials parcials (mòduls) en les quals estiguen inclosos.  
6. Registrada la sol·licitud l'òrgan de selecció, començarà el seu examen i analitzarà la documentació aportada per les persones sol·licitants, d'acord amb el procediment establit a aquest efecte en l'article 12 del Decret 220/2017, de 29 de desembre, del Consell, adés citat.  
  
7. Les persones sol·licitants es responsabilitzen expressament de la documentació aportada. En cas de falsedat o manipulació en algun document, decauran en el dret a la participació en el present procés de valoració, amb independència de la responsabilitat que hi pertocara en dret.  
L'òrgan de selecció aplicarà, si escau, les puntuacions corresponents d'acord amb el barem establit.  
  
Sisé. Obligació de relacionar-se electrònicament  
Per raó del col·lectiu al qual va dirigida la present resolució, les persones interessades a ser incorporades a la present borsa, estaran obligades a relacionar-se amb l'administració a través de mitjans electrònics.  
  
Igualment, el procediment establit a aquest efecte se substanciarà, en tot cas, per mitjans electrònics.  
L'Administració es reserva el dret a requerir, en qualsevol moment del desenvolupament del procés, la justificació de la documentació que es considere necessària.  
  
Seté. Òrgan de selecció  
De conformitat amb l'assenyalat en l'article 5 del Decret 220/2017, de 29 de desembre, del Consell, adés citat, es designen com a membres de l'òrgan de selecció a les persones següents:  
  
Titulars:  
Presidència:  
- La persona responsable de la Subdirecció General de Formació Professional per a l'Ocupació.  
Vocals:  
- La persona responsable del Servei de Centres de Formació Professional per a l'Ocupació, de la Direcció General d'Ocupació i Formació.  
  
- La persona responsable de la Secció de Centres LABORA de Formació, de la Direcció General d'Ocupació i Formació.  
- La persona responsable de la Direcció del Centre Integrat de Formació Professional de Catarroja (València). Castelló I/O Paterna, Catarroja  
- La persona responsable de la Direcció d'Estudis de LABORA Formació d'Ontinyent (València).  
- La persona responsable del cap del Servei de Recursos Humans de LABORA Servei Valencià d'Ocupació i Formació.  
- El vocal representant de la Direcció General de la Funció Pública, designat per la citada direcció general.  
Suplents:  
Presidència:  
- La persona responsable del Servei d'Ordenació de la Formació Professional, de la Direcció General d'Ocupació i Formació.  
Vocals:  
- Dues persones que ocupen una plaça de tècnic mitjà o superior adscrites a la de Secció de Centres LABORA de Formació, de la Direcció General d'Ocupació i Formació.  
- La persona responsable de la Direcció de LABORA Formació d'Ontinyent (València)  
- La persona responsable de la Direcció d'Estudis de LABORA Formació de Gandia (València).  
- Una persona que ocupe una plaça de tècnic mitjà o superior, designada pel cap del Servei de Recursos Humans de LABORA Servei Valencià d'Ocupació i Formació del personal adscrit a aquest.  
  
- El vocal representant de la Direcció General de la Funció Pública, designat per la citada direcció general.  
En els casos de vacant, absència o malaltia de les persones que ocupen els llocs o càrrecs de vocals suplents, i únicament a l'efecte de possibilitar el normal funcionament i constitució de l'òrgan de selecció, es faculta la Direcció General d'Ocupació i Formació per a la designació de les persones que els substituiran, entre persones que ocupen un lloc o càrrec equivalent.  
  
Huité. Àmbit territorial de la borsa  
L'àmbit territorial d'aquesta borsa d'ocupació és de caràcter provincial i la provisió de llocs amb caràcter temporal, s'efectuarà segons el que es preveu en l'article 19 i concordants del Decret 220/2017, de 29 de desembre, del Consell, adés citat.  
  
Nové. Normes de funcionament  
1. La present borsa s'ajustarà en el seu funcionament al que es disposa en el Decret 220/2017, de 29 de desembre, del Consell, adés citat, així com als criteris que, si escau, es determinen per la Comissió de Seguiment d'Ocupació Temporal.  
2. El personal que es trobe inclòs en aquesta borsa, serà cridat sempre que no hi haja personal propi disponible.  
3. L'ordre de prelació en la formació de la borsa per a cada especialitat, modalitat d'impartició i província, s'obtindrà de la suma de la puntuació obtinguda d'acord amb el barem de mèrits que s'expressa en l'article 11 del Decret 220/2017, de 29 de desembre, del Consell, adés citat, pel qual es regula la borsa d'ocupació temporal de personal expert docent de caràcter temporal.  
En tot cas, tindran prioritat en la selecció, els qui puguen impartir especialitats completes.  
En cas d'igualtat de puntuació per a l'establiment de l'ordre de prelació en la borsa, es procedirà de la forma prevista en l'apartat 3 i següents de l'article 17 del Decret adés citat.  
Deu. Funcions del personal expert docent.  
El personal expert docent de LABORA Servei Valencià d'Ocupació i Formació realitzarà, en l'àmbit de la Formació Professional per a l'Ocupació, les següents funcions:  
a) Programar, impartir, tutoritzar i avaluar accions formatives incloses en la programació de LABORA Formació, bé en la modalitat presencial, bé en la modalitat de teleformació.  
b) Elaborar i/o supervisar l'elaboració de materials i recursos didàctics per a la formació.  
c) Vigilar que els espais en els quals es desenvolupa la formació mantinguen les seues instal·lacions i equipament a punt de ser utilitzats.  
d) Assessorar sobre la compra de matèria, equipament i maquinària necessària per al desenvolupament de les accions formatives.  
e) Col·laborar en la selecció de l'alumnat.  
f) Interaccionar amb empreses de la seua especialitat amb les quals poder acordar la realització de pràctiques professionals no laborals.  
g) Informar i/o assessorar l'alumnat sobre els itineraris formatius i les eixides professionals que ofereix el mercat laboral en la seua especialitat.  
h) Impulsar, de forma permanent, la qualitat de la formació i l'actualització didàctica.  
i) Qualsevol altra inherent a la condició de formador.  
  
Contra el present acte, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la publicació en el Diari Oficial de la Generalitat Valenciana, davant els jutjats de l'ordre contenciós administratiu, d'acord amb el que s'estableix en els articles 8 i 46.1 de la Llei 28/1998, de 13 de juliol, reguladora de la jurisdicció contenciosa administrativa; o, potestativament, recurs de reposició davant aquest mateix òrgan, en el termini d'un mes comptat en els termes exposats, d'acord amb l'assenyalat en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
Les citacions a termini en els recursos contenciós administratius que pogueren substanciar-se contra la present resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
La present resolució produirà els seus efectes des de l'endemà de la publicació en el Diari Oficial de la Generalitat Valenciana.  
  
València, 29 de maig de 2019.- El director general de LABORA Servei Valencià d'Ocupació i Formació: Enric Nomdedéu i Biosca.